27. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 107 της 5/16 Φεβρ. 1963 (ΦΕΚ Α΄ 20) Περί επεκτάσεως εις Δωδεκάνησον διατάξεων αφορωσών εισφοράς υπέρ του Τ.Α.Κ.Ε. Έχοντες υπ’ όψει τας διατάξεις του Ν.Δ. 1062/ 1949 «περί επεκτάσεως εις Δωδεκάνησον της Νομοθεσίας του Υπουργείου Θρησκευμάτων και Εθνικής Παιδείας», τας διατάξεις του από 18/2/14.3.55 Β.Δ/τος (Φ.Ε.Κ. 62 Α΄ ), την υπ’ αριθ. 15903/ 23.9.1961 πρότασιν του Τ.Α.Κ.Ε., ως και την γνώμην του Συμβουλίου της Επικρατείας περιλαμβανομένην εν τη υπ’ αριθ. 841/7.12.61 πράξει αυτού, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-Επεκτείνονται εις την Δωδεκάνησον και αι κάτωθι διατάξεις: α΄)του Νόμ. 1719/1944 άρθρ. 12 «περί καταβολής εισφοράς επί των τελουμένων μνημοσύνων». β΄)του Α.Ν. 19/20.11.1935 άρθρ. 2 τιτλ. Β΄ περίπτ. 14 «περί καταβολής εισφορών δια κληρικοσήμου επί της αξίας των Εκκλησιαστικών Βιβλίων». γ΄)των Α.Ν. 816/1937 άρθρ. 1 και 2293/1940 άρθρ. 1 «περί καταβολής εισφοράς επί των κηρωδών υλών» και δ΄)του Α.Ν. 19/20.11.1935 άρθρ. 2 «περί καταβολής εισφοράς επί εισαγομένων κομμορητινών (λιβάνου και μοσχολιβάνου) ως αύται ετροποποιήθησαν μεταγενεστέρως». Εις το επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 